Ο **Θεόδωρος Βασιλακάκης** (γεννημένος στις 20 Ιουλίου 1988) είναι Έλληνας ποδοσφαιριστής, ο οποίος αγωνίζεται ως μεσοεπιθετικός για την Λαμία.

Σταδιοδρομία σε συλλόγους
-------------------------

Γεννημένος στη Θεσσαλονίκη, ο Βασιλακάκης άρχισε να παίζει επαγγελματικό ποδόσφαιρο με τη Βέροια υπό τον προπονητή Γιάννη Μαντζουράκη. Αγωνίστηκε για το σύλλογο από το 2007 έως το 2009. 

Τον Αύγουστο του 2009, υπέγραψε πενταετές συμβόλαιο με τη Ξάνθη, κατόπιν σύστασης του Γιάννη Μαντζουράκη. Ο σύλλογος κατέληξε σε συμφωνία με τη Βέροια, η οποία συμφώνησε να αποδεσμεύσει τον 21χρονο μέσο, ο οποίος προσέλκυσε το ενδιαφέρον τόσο του Άρη όσο και της Μαιντζ. 

### Ατρόμητος

Στις 3 Ιουλίου 2017, μετά από 8 χρόνια στη Ξάνθη, μετακινήθηκε στον Ατρόμητο με συμβόλαιο διετούς διάρκειας, για μη ανακοινωθήσα αμοιβή. Έκανε το ντεμπούτο του για το σύλλογο στην ισοπαλία 1-1 με τον Απόλλωνα Σμύρνη, στις 21 Αυγούστου 2017. Στις 4 Δεκεμβρίου 2017, σημείωσε δύο εκπληκτικά γκολ, βοηθώντας την ομάδα του να κερδίσει με 3-1 εκτός έδρας τον Πλατανιά. Στις 16 Δεκεμβρίου 2017, σκόραρε στην νίκ η με 3-1 επί της Κέρκυρας. Τέσσερις μέρες αργότερα, το γκολ του έδωσε στη ομάδα του μια σημαντική νίκη με 1-0 επί του Αστέρα Τρίπολης για το πρώτο σκέλος της φάσηες των 16 κυπέλλου 2017-18. Στις 8 Φεβρουαρίου 2018, σκόραρε στην εντός έδρας ήττα με 1-3 από τον ΠΑΟΚ για τους προημιτελικούς του κυπέλλου, γεγονός που οδήγησε στον αποκλεισμό της ομάδας από τους ημιτελικούς. Στις 11 Φεβρουαρίου 2018, σκόραρε στην εντός έδρας ισοπαλία 2-2 με τον Ολυμπιακό. Στο τέλος της σεζόν 2017-18, ηΜακάμπι Χάιφα και δύο άλλες ισραηλινές ομάδες εξέφρασαν ενδιαφέρον για την υπογραφή του, ο οποίος εντυπωσίασε με τις επιδόσεις του, σημειώνοντας 6 γκολ και δίνοντας 1 ασίστ, αλλά καμία επίσημη προσφορά δεν έγινε ποτέ στη διοίκηση του συλλόγου. Στις 29 Σεπτεμβρίου 2018, σημείωσε το πρώτο του γκολ στη σεζόν 2018-19 στην εκτός έδρας νίκη με 2-0 επί του Λεβαδειακού.

### Ανόρθωση

Στις 28 Μαΐου 2019, η κυπριακή Ανόρθωση ανακοίνωσε την υπογραφή του Βασιλακάκη προσφέροντας του διετές συμβόλαιο στην ομάδα.

Παραπομπές
----------

1. ↑  (πολλαπλές γλώσσες) *Transfermarkt*. 69576. Ανακτήθηκε στις 9  Οκτωβρίου 2017.
2. ↑  *Freebase Data Dumps*. Google.
3. ↑  Στην Ξάνθη ο Βασιλακάκης. www.enet.gr. 1 Σεπτεμβρίου 2009.
4. ↑  «Στον Ατρόμητο ο Βασιλακάκης». www.sport24.gr. 3 Ιουλίου 2017.
5. ↑  «Βαθμό με Ελμπάζ ο Απόλλων, 1-1 με Ατρόμητο». www.sport24.gr. 21 Αυγούστου 2017.
6. ↑  «Σόου Βασιλακάκη στα Περιβόλια, 3-1 ο Ατρόμητος τον Πλατανιά». www.sport24.gr. 4 Δεκεμβρίου 2017.
7. ↑  Κέρκυρα - Ατρόμητος 1-3
8. ↑  «Άλμα πρόκρισης με Βασιλακάκη, 1-0 στην Τρίπολη ο Ατρόμητος». www.sport24.gr. 20 Δεκεμβρίου 2017.
9. ↑  «Πρόκριση με ρεκόρ, 3-1 ο ΠΑΟΚ τον Ατρόμητο». www.sport24.gr. 8 February 2018. .
10. ↑  «Ο Χατζισαφί έσωσε στο 90' τον Ολυμπιακό, 2-2 με τον Ατρόμητο». www.sport24.gr. 11 Φεβρουαρίου 2018.
11. ↑  «Μακάμπι κι ακόμα δύο ομάδες για Βασιλακάκη».. Ανακτήθηκε στις 2018-05-14.
12. ↑  «Λεβαδειακός - Ατρόμητος 0-2».. Ανακτήθηκε στις 2018-09-30.
13. ↑  «Επίσημο: Στην Ανόρθωση ο Βασιλακάκης». *www.fosonline.gr*. 28 Μαΐου 2019.

Εξωτερικοί σύνδεσμοι
--------------------

* Βιογραφικό στο skodaxanthfc.gr
* Βιογραφικό στο onsports.gr
* Ενδιαφέρον Ομάδων στο onsports.gr